
PRVI ODJECI 


Biskup Nežić: »Vjesnik b. Langa« — prvi broj je vrlo uspio, sa puno 
informativne građe. Sretno nastavite u svakom pravcu. 

Biskupski Ordinarijat Kotor: Čestitajući na vrijednoj i vrlo potrebnoj 
inicijativi, molimo, da šaljete »Vjesnik b. L.« na sve župe Kotorske biskupije. 

N.N. župnik: Od srca se veselim na podhvatu kojega ste se prihvatili. Bit 
će žrtava, ali biti će i milosti. 

N.N. župnik: Pozdrav i najbolje želje za uspjeh započetoga djela. 

N. N. župnik: Zašto samo 10 (deset) komada? Šaljite još 40 (četrdeset) 
komada. 

N. N. župnik: Veoma mi je drago, što ste pokrenuli izlaženje »Vjesnika 
b. Langa«. Čestitam. . 

Ivan Blažinčić: »Vjesnik b. Langa« smo s radošću pročitali i oduševio 
nas... 

Antun Barbarić: Pročitao sam prvi broj »Vjesnika b. Langa«, pa sam 
se jako za isti zainteresirao. Pošaljite i knjigu »Naš Lang«... poslat ću svoj 
prilog za fond biskupa Langa. 

DIVNA IZJAVA: 

K. R. studentica matematike, Zgb: Pročitala sam knjigu »Naš veliki Lang«. 
To je divan svetac, prava utjelovljena ljubav. Kad sam saznala, da je njegovo 
tijelo pohranjeno u orkvi Svete Marije, od tada dolazim redovito u ovu crkvu. 
Dnevno se molim b. Langu, da i meni isprosi kod Boga Lanu ljubav prema 
bližnjemu, osobito prema najbjednijima. 

Brzo sam zavolila ovu crkvu, jer su i u radnim danima veoma pos jećene 
svete mise, pa se kod takvog bogoslužja osjećam kao u dragoj većoj obitelji. 
Cijeli ambijent u toj crkvi daje nam intimni i vrlo ugodni osjećaj. 

RADO UVRŠTAVAMO 

i ovu izjavu: I. D., službenik, Krijesnice: Gotovo dnevno odlazim u crkvu 
Svete Marije. Eto, tu imam biskupa Langa, koji mi je mnogo pomogao i njemu 
se svaki dan molim. No, u toj crkvi su svakih pola sata svete mise, pa, ako 
zakasnim ma jednu, evo odmah i druge. Lijepo je obojena ponutrica crkve. 
Mnogo je svetih pričesti svaki dan, pa sve zajedno djeluje pobudno i ugodno 
za duhovno raspoloženje. Hvala! 


IZ VICEPOSTULACIJE 


Biskup dr Josip Lang umro je u 
Zagrebu 1. studenoga 1924. na glasu 
svetosti. Bio je pokopan u kaptolskoj 
grobnici u arkadama na Mirogoju, ali 
već slijedeće godine — u triumfu sveop- 
ćeg poštovanja tijelo mu je preneseno 
u crkvu sv. Marije na Dolcu kod trž- 
nice. 

Isusovac 0. Josip Vrbanek počeo 
je, uz ovlaštenje nadbiskupa A. Bau- 
era, sakupljati izjave sviju koji su 
Langa poznavali. Prikupljen je veliki 
broj pisanih izvještaja: biskupa, kano- 
nika, svećenika, redovnika i redovni- 
ca, građanka i kat. laika. 

Da bi se u nadbiskupiji moglo pri- 
stupiti k postupku za proglašenje bla- 
ženim i svetim, imenovao je (24. V 
1943.) tadašnji nadbiskup dr A. Ste- 
pinac pokretača procesa  (postulato- 
ra) u osobi Mons. Jurja Mađerca, rek- 
tora hrv. Zavoda sv. Jeronima u Rimu. 
Postulator je (12. VI 1943.) dr Dragu- 
tina Nežića, duhovnika Bogosl. sjerme- 
ništa u Zagrebu imenovao vicepostula- 
torom, jer se takovi procesi redovito 
vode kod crkvenog suda biskupije u 
kojoj je Sluga Božji umro. 

Crkveni postupak razvija se pre- 
ma propisanim zakonima (paragrafi 
1999 — 2141 Crkv. zak.) u tri ogranka. 

1. Dokazivanjem junačkog (heroj- 
skog) stupnja kreposti Sluge Božjega 
i da postoji općeniti glas o njegovoj 
svetosti. 

2. Treba dokazati, da se Slugi Bo- 
žjemu dr Josipu Langu nije iskazivalo 
svetačko štovanje ni javno bogoslužje. 
Crkva (papa Urban VI) neće, da za- 
interesirani umjetno i silovito namet- 
nu nekoga za sveca, nego traži da se 
mimo i stručno prouče vrline dotič- 
noga. 

3. Izvršiti cenzuru to jest pregled 
i ocjenu svega što je Sluga Božji u 
svom životu napisao, bilo da se saču- 
valo u rukopisu bilo da je izdano tis- 
kom. 





VICEPOSTULATOR BISKUP NEŽIĆ 


Istom kada se sva tri ova ogran- 
ka dovrše, postupak se u nadbiskupiji 
završuje i spisi se dostavljaju u Rim 
Kongregaciji za svetačke kauze na 
daljnji postupak. Domaći postupak 
zove se dijecezanski ili biskupijski, a 
ono u Rimu je apostolski proces. 


Premda je u Zagrebu najprije bio 
otvoren za biskupa Langa postupak o 
spisima (processiculus diligentiarum) 
i to 1. studenoga 1943., ostala dva o- 
granka mnogo su brže napredovala i 
već su privedeni kraju. Prikazati ćemo 
sada redom tok svih triju ogranaka 
biskupijskog postupka u Zagrebu. 

1. Najvažniji i najopsežniji je po- 
stupak kojim se dokazuje da je Sluga 
Božji dr J. Lang bogoslovne, stožerne 
i ostale kreposti vršio u junačkom (he- 
rojskom stupnju, to jest daleko više 


nego ih vrše redovito kreposni ljudi i 
da je postojao glas o njegovoj sveto- 
sti dok je živio i da postoji fama sve- 
tosti iz njegove smrti. 

Za taj je postupak vicepostulator 
D. Nežić, 1946. godine sastavio tako- 
zvane »Članke« (Articuli et positiones) 
u kojima je prikazano kako je S. B. 
biskup Lang vršio kreposti u jumač- 
kom stupnju i da postoji glas o nje- 
govoj svetosti. Tvrdnje se temelje na 
izjavama onih koji su Slugu Božjega 
poznavali. Ovi članci i popis sviedoka 
(102) predani su crkvenom sudištu u 
Zagrebu, te je već 3. IX 1946. počelo 
preslušavanie prvog svjedoka dra Stje- 
pana Bakšića, profesora Bogosl. fa- 
kulteta. Od kojih se članova sastojao 
crkveni sud i što je koji djelovao, o 
tome kanimo dati kasnije posebni pri- 
kaz. 

U vremenskom razdoblju od 1946. 
do 1955. godine crkveni je sud pre- 
slušao sve predložene svjedoke, njih 
72, jer su tridesetorica u međuvreme- 
nu umrli zbog poodmakle dobi. Dvo- 
jicu je svjedoka sudište izabralo i pre- 
slušalo »po službi« (ex officio), a onda 
22. TI 1956. na 183. sjednici proglasilo 
postupak o istraživanju herojskih kre- 
posti S. B. Langa dovršenim. 

Možemo sebi predočiti koliko je 
tu uloženo truda i požrtvovnosti sviju 
onih koji su imali udjela u prikaza- 
nom postupku. Uzmemo li za svaku 
siednicu poprečno 2 i pol sata (vrem- 
da su neke trajale i po 3 — 4 sata) sve 
to iznosi preko 360 sati navetoga um- 
nog rada. I to posve besplatno! Kod 
prvostepenog postupka za beatifikaci- 
ju zabranjeno je članovima crkvenog 
suda davati bilo kakove plaće ili na- 
grade. Jedino prigodom sjednica i pre- 
slušavanja svjedoka može se njima i 
svjedoku u vrijeme odmora pružiti 
nešto za osvježenie, da izdržljivije na- 
stave. No neka čitatelji iz ovoga ne 
izvedu zaključak kao da nam mnovča- 
na sredstva nisu potrebna. U Rimu se 
imaju davati honorari za mnoge po- 
slove: sastavljanja, štampanja, dola- 


ženja ma sjednice itd. Onima kod Kon- 
gregacije to je životno namještenje u 
kojem rade za sve zemlje. Prema od- 
ređenom taksovniku plaća se i prevo- 
đenje spisa i cenzuriranje mnogo- 
brojnih rukopisa i tiskom izdanih 
stvari. Naplaćuje se također i prepisi- 
vanje rukom sjedničkih zapisnika svih 
triju dijecezanskih procesa. I prepisi- 
vanje teksta prijevoda. A što je pak 
sve potrebno u vezi same proslave pro- 
glašenja blaženim, o tome ćemo jed- 
nom drugom zgodom govoriti. 


Dakle: prvi ogranak postupka tj. 
o postojanju junačkih kreposti i o gla- 
su svetosti, u Zagrebu je dovršen. Te 
spise prepisivale su četiri časne sestre 
i neki bogoslovi. Taj su prijepis biljež- 
nici usporedili sa izvornikom. I to o- 
pet kroz daljnje sjednice suda koji je 
zatim prijepis ovjerovio. Ovjerovljeni 
prijepis ići će u Rim, dočim originalni 
spisi ostaju u dijecezi. Ne može se ovaj 
»informativni« postupak zapečatiti i 
slati u Rim prije nego li se dovrše i 
tima materijalima prilože spisi dru- 
goga i trećeg ogranka dijecezanskog 
postupka u Zagrebu. 


2. I drugi ogranak postupka crk- 
venog sudišta u Zagrebu već je dovr- 
šen. U njemu je dokazivano i dokaza- 
no da S. B. dru J. Langu nije iskazi- 
vano svetačko štovanje ni iavno crk- 
veno bogoslužje. Ovaj je postupak do- 
vršen pozitivno. Predsjednik — sudac 
biskup dr Josip Lach izrekao je o to- 
me presuđu dne 10. II 1968. — Kako 
vidimo, u ovom ogranku postupka su- 
dac izriče presudu, dočim u onom o- 
granku o krepostima samo pokupi iz- 
jave svjedoka, a riješenje o ishodu 
predmeta dati će Kongregacija u Ri- 
mu nakon takozvanog apostolskog po- 
stupka. 

3. Treći ogranak domaćeg po- 
stupka u nadbiskupiji sastoji se od 
sakupljanja i izručenja crkv. sudu svi- 
ju pisama i sastavaka Sluge Božjega 
bilo da su sačuvani u rukopisu ili iz- 
dani tiskom. Toga imade vrlo mnogo. 


Sabrano je velikim trudom, ali još ni- 
je sve to redom popisano i izručeno 
sudištu. 


Da čitatelje ne umaramo širim o- 
pisivanjem, ostavljamo prikaz drugo- 
ga i trećeg ogranka orkv. postupka za 
slijedeći broj Vjesnika biskupa Lan- 
ga. Ipak vas želimo izvijestiti, da bis- 
mo mogli spise svih triju ogranaka po- 
slati na daljnji postupak u Rim, od- 
mah čim budu popisani i zagrebačkom 
sudu izručeni rukopisi S. B. J. Langa. 
No tu će nastupiti odlaganje toga pre- 
nošenja s razloga, što nam je Sveta 
Stolica dozvolila da se spisi svih triju 
ogranaka dijezezanskog procesa mogu 
dati prevesti u domovini. Imamo uz 
to i povlasticu, da rukopise Sluge Bož- 
jega mogu pročitati i ocijeniti dva do- 
maća doktora bogoslovlja. Jedno i dru 
go imalo se prije vršiti u Rimu, gdje 
se radi velikog mnoštva svetačkih 
kauzi moglo i otegnuti. Bez sumnje 
time mnogo dobivano na vremenu, o- 
bave li se te dvije stvari kod kuće. 


Možda će netko postaviti i pita- 
nje: »A gdje su vam dva, za beatifika- 
ciju potrebita, čudesna ozdravljenja?« 
O tome ćemo također posebno pisati. 

Čitatelje će zanimati i odredba ka 
nona 2101 Crkvenog zakonika koji 
glasi: »Raspravljanje o krepostima ne 
može započeti prije nego se navrši pe- 
deset godina nakon smrti Sluge Bož- 
jega«. Misli se tu na započimanje apo- 
stolskog procesa u Rimu. Za našega 
Slugu Božjega bisk. Langa biti će 50- 
godišnjica smrti 1. studenoga 1974. go- 
dine. Daj Bože, da se dotle dovrše baš 
sve radnje koje prethode apostolskom 
postupku, a to je osobito posao na 
prevođenju svih spomenutih spisa di- 
jecezanskog postupka i čitanje cjelo- 
kupnih rukopisa Sluge Božjega po cen 
zorima-teolozima te njihova ocjena. 

U koliko tko želi znati više sa pod- 
ručja proglašenja blaženih i svetih, ne- 
ka svoj pismeni upit pošalje na adresu 
»Vjesnik biskupa Langa«: Kaptol 3, 
41000 Zagreb. 


PREKO 700 GODINA 


Današnja župna crkva Svete Ma- 
rije u Zagrebu (kraj tržnice) izmije- 
nila je u svojoj dugovjekovnoj povi- 
jesti mnogo toga na sebi i oko sebe. 
Njezina svrha, oblik i smještaj bili su 
drugačiji u svom početku, drugačiji 
stotinjak godina kasnije, a posve dru- 
gačiji su danas. 


Crkva je sagrađena u polovici tri- 
naestoga stoljeća. Bila je veoma ma- 
lena i bez neke pastoralne potrebe, jer 
je na Kaptolu za vjerske potrebe vjer- 
nika bila katedrala, a pedesetak go- 
dina nakon sagrađenja crkve svete 
Marije, podigla je zagrebačka bisku- 
pija župnu crkvu svetoga Emerika na 
Kaptolu. 

Čini se, da su ipak bila dva razlo- 
ga, da se u neposrednoj blizini kate- 
drale podigne crkvica svete Marije. 
Godine 1242. provalili su u grad Za- 


greb Tatari, pa su njihove divlje hor- 
de opustošile grad, a katedralu su op- 
ljačkali i sasvim uništili. Trebalo je 
dakle brzo izgraditi u njezinoj blizini 
novu crkvicu, gdje bi se služila sveta 
misa za okolne stanovnike i gdje bi 
biskup vršio druge obrede, dok se ne 
uredi nova katedrala. : 


Nagađa se, da je postojao i drugi 
razlog za izgradnju crkvice svete Ma- 
rije. Grad Zagreb bio je naime proz- 
van krunidbenim gradom, a ceremo- 
nije kraljeve krunidbe tražile su, da 
se kralj uvodi u pet hramova — crkvi. 
Tako je, eto došlo do sagrađenja crkve 
svete Marije. Bilo je to oko 1250. go- 
dine. 

Početkom  četrnaestoga stoljeća 
(1315) preuzimaju crkvicu svete Ma- 


rije redovnici Cisterciti, a uz katedra- 
lu sagrađena je nova župna crkva sv. 


Emerika. Kada je — nakon dvjesta go- 
dina — nastala opasnost, da bi Turci 
provalili u Zagreb, odluči tadašnji za- 
grebački biskup Luka, da katedralu 
utvrdi jakim zidinama. No, kako je 
crkva sv. Emerika stajala upravo na 
mjestu gdje se je imala podići utvr- 
dna kula oko katedrale, crkva je bila 
porušena. 


Jednako od straha pred Turcima 
— tako barem izgleda — pobjegli su i 
Cisterciti iz Zagreba, pa je crkva sve- 
te Marije bila sada mapuštena, ali sa- 
mo deset godima. Postala je Župnom 


strogi propisi cistercitskog reda. Sa- 
mo jedan oltar! Tada je, dakle, crkva 
bila nešto proširena, no kao građevi- 
na ostala je u svom gotičkom stilu. 
Imala je drveni krov i bijedni, mali 
drveni tornjić. 

I nakon odlaska Cistercita, crkva 
sv. Marije nije se mnogo mijenjala 
sve do godine 1740. Bilo je manjih po- 
pravaka, postavljeni su bili novi olta- 
ri, ali tek 1740. naša je crkva od teme- 
lja sva pregrađena i zadobila barokni 
oblik, kakav ima i danas. Tada je sa- 
građen i ovaj toranj. 








TKALČIĆEVA ULICA — SADA ISTA KAO I U LANGOVO DOBA 


crkvom 1511. i ostala tako sve do da- 
nas. Dapače, od 1803 do 1823 — dakle 
kroz dvadeset godina: bila je župi sve- 
te Marije pripojena i župa svetoga Pe- 
tra. 

Čim su Cisterciti preuzeli crkvu 
svete Marije, odmah su je pregradili 
i pojednostavili. To su naime tražili 

Ponutrica crkve mijenjala se više. 
Glavni oltar — ovaj, koji je i danas — 
sagrađen je 1768, a pokrajni oltari mi- 
jenjali su češće i svoj oblik i naslove. 
Sadašnji pokrajni oltari postavljeni 
su 1772. godine, dakle upravo prije 
dvjesta godina. Od iste godine postoji 
i današnja lijepa mramorna propovje- 


daonica. Današnje orgulje postavljene 
su godine 1930, a špilja Gospe Lurd- 
ske 1923. 

Okoliš crkve sv. Marije bio je još 
pred pedeset godina sličan selu. Male 
prizemne kućice i uske krivudaste u- 
ličice ispunjale su sav prostor na ko- 
jemu se nalazi današnja tržnica. Tek 
od 1928. godine, — kada je izgrađena 
tržnica, — okolina crkve se ništa više 
ne mijenja. Tržnica je sa svojim pro- 
davačima i kupcima najvjemije pod- 
ručje naše crkve. Svake neđejlje pre- 
ko tisuću vjernika sa tržnice polazni- 
ci su sv. misa u crkvi sv. Marije, a sto- 


tinjak osoba posjećuje i u radnim da- 
nima ovo drago svetište Majke Božje. 

Da ne duljimo, spomenuti ću još 
samo nešto. Jaki potres, koji je 9. XI 
1880. zadesio grad Zagreb, teško je oš- 
tetio i dosta razrušio našu katedralu 
a stradale su i crkva sv. Marka, sv. Ka- 
tarine i franjevačka crkva. Crkva sv. 
Marije ostala je neoštećena, pa je kroz 
pet godina, — dok je katedrala bila 
popravljana — služila za sve obrede, 
koje biskup običava obavljati u kate- 
drali. Tako je dakle naša župna crkva 
svete Marije u Zagrebu kroz dva raz- 
doblja svoje povijesti zamijenila kate- 
dralu. 





PRAF VELITE, GOSPON 


Miroslav Galović, školski nadzor- 
nik, krenuo je nakon završene obuke 
s Kaptola kroz Opatovinu u Skalinsku 
ulicu. Nekih tridesetak koraka pred 
njim išao je Lang, tada duhovnik u 
bogoslovnom sjemeništu. 

U sredini Skalinske ulice nalazio 
se prosjak s drvenom desnom nogom. 
Tražio je miiostimju. Kada je Lang do- 
šao do prosjaka, izvadio je svoju nov- 
čarku i pružio mu srebrnu krunu. (Za 
jednu srebrnu krunu moglo se tada 
kupiti hrane za ručak i večeru, koja bi 
dostajala za obitelj od 4—5 osoba). 

Dok je Lang darivao prosjaka, u- 
pravo im se približio školski nadzor- 
nik Galović. Nakon podijeljene milo- 
stinje Lang je — odlazeći — rekao pro- 
sjaku: »Molite se Bogu za nevrijedne, 
među koje spadam i ja«. 

Nije odmakao ni par koraka, a 
prosjak, na veliko čuđenje školskog 
nadzornika, pokaže za Langom »dugi 
nos«. Stavio je palac desne ruke na 
nos, a pesnicom i prstima zavrtio je 
nekoliko puta po zraku. 


Na to je nadzomik prišao k nje- 
mu i oštro ga ukorio: »Zašto tako ne- 
dostojno i bezobrazno izrugujete ono- 
ga, koji Vas je tako obilno nadario? 
Zar je to Vaša zahvalnost? Zar Vi ne 
znate, da gospodina Langa poštuje ra- 
di svetoga života cijeli naš Zagreb?«. 


»Naj oprostiju, gospon. A kak mu 
ne bi pokazal dugi nos, kad je bedak. 
Gdo je videl dati bogcu krunu. Mi do- 
bivamo samo krajcare, a ne krune«. 


»Možda nema gospodin siniša, 
možda mu je ta kruna sve što ima sa 
sobom, pa Vam je zato toliko dao. A 
morate znati, da on do novca malo 
drži. Više mu je stalo do molitve i do 
spasenja duše. A Vi, umjesto da se 
molite, s ovakovim vladanjem ne ćete 
spasiti svoje duše niti ući u kraljev- 
stvo nebesko«. 

»Praf. velite, gospon, bom se bor- 
meš molil, monti bu taj svetec i mene 
potegnul v diku nebesku« — reče pros- 
jak pokajnički. 

(Preneseno iz knjige »Naš veliki 
Lang«). 


ALLELUIA 


VRLO JEDNOSTAVNO 


Za vrijeme francuske revolucije 
(1789 — 1794) osnovana je nova »na- 
ravna« vjera protiv kršćanske. Kad se 
vođa nove vjere Lepeaux tužio mini- 
stru Barrosu, da ga narod ne shvaća 
i ne prihvaća ovaj mu odgovori: »Pa 
to Vam je vrlo jednostavno: Ako ho- 
ćete imati isti uspjeh kao i Isus iz Na- 
zareta, dajte se ma petak razapeti na 
križ i — pazite, da u nedjelju treći 
dan uskrsnete«. 


Uskrsne pisanice 

Šaranje uskrsnih jaja je posebno 
poglavlje u našoj narodnoj umjetno- 
sti. Jaje susrećemo gotovo kod svih 
naroda, gdje u njihovim običajima i 
gra veliku ulogu. I to iz pradavnih vre- 
mena. Bojadisana jaja su nađena na 
primjer: već u predhistorijskim  ger- 
manskim grobovima! 

Svugdje jaje, već obzirom na svo- 
ju biološku funkciju (tj. da se iz nje- 
ga izleže movi, mali, živi stvor), — pri- 
kazuje životnu snagu, začetak i plod- 
nost. Zato obično i padaju običaji po- 
vezani sa jajima u proljeće, u doba o- 
ranja i sijanja i uz proljetnu kršćan- 
sku svetkovinu Uskrs. 

Kod tih šaranih jaja - pisanica od 
posebnog je značenja tehnika šara- 
nja u ornamentima. Čini se, da je ta 
onmamentika došla k nama iz dalekog 
Orijenta, — iz jugoistočne Azije, čak 
s otoka Jave, gdje takovom tehnikom 
šaraju tkanine, a zove se Batik - teh- 
nika. 

Ta se tehnika sastoji u tom, da 
se na kori jajeta pomoću posebne »pi- 
salice« voskom prekriju za ornamenat 








određene pruge. Jaje se umoči u boju 


i mjesta prekrivena voskom ostanu 
bijela, kad se vosak skine. Umaka- 
njem u drugu boju bojadišu se sada i 
ta bijela mjesta i tako dobivamo ša- 
reni ornamenat. Kod višebojnih or- 


namenata to je umakanje dugotrajno 
i iziskuje dosta vremena i strpljivosti. 
Zato nije ni čudo, da se taj način bo- 
jadisanja gubi, pa da se bojadiše ku- 
povnim bojama i posebnim papirima 
za bojadisanje. 

Posebna se tehnika traži za struga- 
nje ornamenta oštrim predmetom sa 
jednobojne kore jajeta. Tim struga- 





(Prema »Vodiču« — »Šetnja kroz 
Etnografski muzej«) 

Dr Mirko Kus -Nikolajev 

Nije ni potrebno napominjati, ka- 
ko pisanice lijepo simboliziraju maš 
blagdan Uskrsa. Kao što iz jajeta iz- 
lazi novi život, — tako iz groba uskr- 
sava na novi život Isus - Krist. 





njem dobiva se osobito fina omamenti- 
ka, naravno, sada bijela. Od boja pak, 
koje se najviše upotrebljavaju, naroči- 
to su tipične: crvena, žuta i crna, a po- 
često se pojavljuju još i smeđa, modra 
su likovi geometrijski i bilinski, a vrlo 
su rijetki životinjski. Među ornamen- 
tima na šaranim jajima često se na- 
lazi i motiv srce. 








dčetan i radoaćtan tuske6 


4vim čtenateljima bićkupa Panga 
— kaa i čitateljima i čiciteljima 606ga Langova lišta 
želi 


Cucedničtoao 
sVjećnika biskupa Panga“ 








 DOBIVENE MILOSTI 
po zagovoru b. Langa 


1. Sijepan Geber iz Zagreba, Mle- 
tačka br. 3 dostavio nam je opis jednog 
dramatičnog dogođaja, kojega preno- 
simo u cijelosti. 


Dana 2. kolovoza 1946. godine do- 
šao mi u posjet (na dopust) iz vojske 
moj nećak. Vojnički samokres sa met- 
cima stavio je u noćni ormarić. Na- 
kon kratkog vremena začuli smo pra- 
sak iz druge sobe, u kojoj je vojnik 
ostavio samokres. Utrčavši u sobu, na- 
šli smo naša dva sina (10 i 12 g) kako 
okrvaljeni i preplašeni leže na kreve- 
tu. Nismo znali koji je od njih ranjen. 
Kada smo vidjeli, da mlađemu teče 
krv iz ustiju, brzo smo ustanovili, da 
je stariji sin ispalio metak u usta svo- 
jem mlađem bratu. Bila je to igra Iz- 
bio mu nekoliko zubi, a metci su osta- 
li u vratu i u glavi, kako to pokazuje 
priložena rontgen-snimka. 


Odmah smo ranjenog sina odpre- 
mili u bolnicu, gdje je šef kirurškog 
odjela očistio ranu i rekao, da neka 
budem pripravan na najgore, jer su 
se metci raspršili po glavi i po vratu, 
pa se tu ne da ništa učiniti. Te noći 
ostao sam u bolnici uz svoje dijete. 
Mali je neprestano bulaznio, a stavili 
su ga u krevet s mrežom, po kojoj se 
cijeki noć penjao, jer ga nisu mogli 
nikako smiriti. 

U tim stravično - teškim časovima 
za mene (otac) s velikim pouzdanjem 


zavapio sam biskupu Langu za pomoć. - 

Cijelo sam veče molio i govorio: »Oče 
biskupe, spasi mi dijete, da stariji 
brat ne bude ubojica svoga brata. Ako 
je volja Božja, neka mi umre koje 
drugo dijete naravnom smrću, ali spa- 
si mi ovo...« Dok sam se ja molio, 
vodila se teška borba između života i 
smrti mojega djeteta. Najednom pop- 
ne se mali na mrežu, zatrese njom i 
padne u krevet. Od tada ležao je ne- 
pomično do jutra. Kad je došla liječ- 
nička vizita, svi su se čudili, da dijete 
još živi. Za tri tjedna mali je ozdra- 
vio, — ali što će biti sa metcima!? 


Za godinu dana dječaku su se po- 
javili čirevi na vratu i to tako veliki, 
da sam ga morao odvesti u bolnicu na 
operaciju. Kad je časna sestra zareza- 
la nožem, maišla je na metal — ras- 
prsnuti metak. Za kratko vrijeme iza- 
šli su svi komadići iz vrata i nestalo 
je čireva. Sin mi je i sada živ i zdrav, 
bez ikakvih loših posljedica. Hvala 
biskupu Langu. 

2. Florijan Tomić iz Zagreba, Vlaš- 
ka 12 saopćuje nam ovo: Ja se mno- 
go molim biskupu Langu. U mjesecu 
svibnju 1969. bio sam u velikoj bijedi. 
Sav poderan, bez rublja i bez odijela. 
Pomolio sam se biskupu Langu, da mi 
pomogne. Obavljao sam  trodnevnicu 
biskupu Langu na njegovom grobu u 
crkvi sv. Marije. Nakon završene tro- 
dnevnice pješačio sam po Zvonimiro- 
voj ulici i kod broja 29 osjetim u sebi 


neki glas: uđi u tu kuću, na drugi kat, 
tu ćeš dobiti sve što ti treba. Ja uđem 
i pozvonim na vrata. Gospođi, koja mi 
je otvorila vrata, rečem: Gospođo, ja 
sam veliki siromah i nemam što obu- 
ći. Ona mi odmah odgovori: uđite u 
sobu, baš čuvam jedno odijelo za pr- 
voga siromaha, evo ću ga Vama dati. 
Ta dobra gospođa dala mi je uz odijelo 
još i cipele i košulju. Uzbuđen od za- 
hvalnosti ispripovijedao sam gospođi 
kako sam izmolio trodnevnicu bisku- 
pu Langu da mi pomogne, a ona mi 
odgovori: molite se i dalje tome prija- 
telju siromaha. I ja se molim biskupu 
Langu. 

3. Novosel Marica iz Rečice kraj 
Karlovca, dolazi u naš ured i izjavlju- 
je: »Mjesec dama nakon vjenčanja, u 
rujnu 1970. godine, obolila sam od u- 
pale limfnih žlijezda. Liječila sam se 
u bolnici na Rebru u Zagrebu u dva 





navrata. Prvi put devet tjedana i dru- 
gi put tri tjedna, ali na moju veliku 
žalost, bez uspjeha. Nakon devetnice 
biskupu Langu ja sam ozdravila. Li- 
ječnici se čude — bez riječi. 

4, Grudić Barbara iz Zagreba, Gor- 
nja Dubrava, sva radosna izjavljuje: 
Izgubila sam legitimaciju i godišnju 
tramvajsku kartu, koja vrijedi 200.000 
st. dinara. Po zagovoru biskupa Lam- 
ga karta se našla. 

5. Jedna župljanka iz Bokšića ja- 
vlja nam dne 22. siječnja o. g.: Proči- 
tala sam u »Vjesniku b. Langa« mno- 
ga uslišanja i zadobivene milosti po 
njegovom zagovoru. Započela sam de- 
vetnicu na sam blagdan Božića za jed- 
nu veliku milost. Ovim putem se za- 
hvaljujem Majci Božjoj i biskupu Lan- 
gu na uslišanoj molbi. 


(Nastavlja se u slijedećem broju) 





LANGOVO POKAJANJE 


Poznato je, da je biskup Lang bio 
krotak i veoma blag ispovjednik. On 
je znao, kao nitko drugi, svoga pokor- 
nika u ispovjedaonici pripraviti i po- 
nukati na iskreno pokajanje. Vrlo če- 
sto on bi u ispovjedaonici predmolio 
pokajanje, a pokornik je za njim po- 
navljao. Jedna gospođa, koja je godi- 
nama dolazila k biskupu na svetu is- 
povijed, napisala je »pokajanje«, ko- 
je je i ona zajedno s biskupom Lan- 
gom molila. Prenosimo njezin tekst u 
cijelosti: 

Bože moj, ja se kajem za sve svo- 
je znane i neznane grijehe, koje sam 
ikada u životu počinila. Kajem se o- 


sobito, što sam svojim grijesima u- 
vrijedila Tebe o Bože moj, koga lju- 
bim nada sve. Kajem se za sve grije- 
he, jer sam njima nebo izgubila i pa- 
kao zaslužila. Smiluj mi se Bože po 
prevelikom milosrđu svojem. O kako 
bih rado, da Te nisam nikada, pa niti 
najmanjim svojevoljnim grijehom u- 
vrijedila. Isuse moj preljubljeni, Spa- 
sitelju moje duše, smiluj mi se. Čvrsto 
odlučujem, da ću se s Tvojom pomoću 
popraviti i da neću više griješiti. 
Amen 
Možda je nešto dugačko, ali očito 
neće nikome škoditi. Doista slika ras- 
kajane duše. 

JO SIPOVO 


»Zakaj to danas toliko zvoni vu 
toj crkvi svete Marije?« pita seljaki- 
nja na zagrebačkoj tržnici. »Pa, kaj vi 
ne znate, da je danas blagdan sveto- 
ga Josipa?« odgovara joj zagrebčan- 
ka. »Joj, fala Vam, gospa, na to sam 
čist zaboravila. Znam ja, da je sveti 
Josip veliki svetac. Na svaku njegovu 
molbu i zagovor Isus uvijek reče: »DA, 
biti će tako, dragi oče Josipe!« 

Nije samo 19. ožujka dan štova- 
nja svetoga Josipa. Svakoga dana u 
godini vjernici se rado svraćaju pred 
oltar sv. Josipa u crkvi na tržnici. Ni- 
kada nije taj oltar bez molitelja i ni- 
kada bez cvijeća i svijeća od zahval- 
no - darežljivih vjernika. 

Slika na tom oltaru prikazuje sv. 
Josipa kako umire u prisutnosti Isusa 
i Marije, pa je radi toga sv. Josip naz- 
van zaštitnikom sretne smrti. Pred tim 
oltarom i moli se i pjeva: | 

Tad sa Djevom Majkom čistom 

U preteškom času istom: 

Josipe, uza me stoj! 

Taj oltar govori svima o neizbjež- 
nosti smrti kao i o pomoći sv. Josipa 
u tom času. Tada smo svi jednaki. 
Tada, kada nas sve ostavlja i kada mi 
sve ostavljamo, uz nas je sv. Josip i 
preporuča nas našem Spasitelju Isusu 
Kristu i nebeskoj Majci Mariji. 

No, sv. Josip nije samo zaštitnik 
sretne smrti. On je pomoćnik u svakoj 
našoj potrebi vremenitoj i duhovnoj. 
Treba li mira u obitelji, treba li utjehe 
u tjeskobi, treba li hrabrosti u dnev- 
nim životnim problemima, sv. Josip 
uvijek pomaže. Treba li naći potreban 
stan, eto opet sv. Josipa. I on je bio 
bez krova nad glavom, iskusio je i on 
tvrdoću ljudskoga srca, neimaština i 
neizvjesnost pratile su i njega u cije- 
lom zemaljskom životu. Ali, on je i- 

mao potpuno pouzdanje u Božju Pro- 
vidnost, pa je upravo po tomu bio od- 
ličan ekonom u svetoj nazaretskoj o- 
bitelji. Dobro je to znati! 


Proslava blagadana sv. Josipa ne 
bi bila podpuna u crkvi sv. Marije, a 
da se ne spomene i biskup Lang, koji 
nosi ime sv. Josipa. Lijepa je to prili- 
ka, da se vjernici, nakon molitava pred 
oltarom sv. Josipa navrate i na grob 
biskupa Langa. Sve je to u skladu, jer 
danas je i Langov imendan. Treba mu 
čestitati. Ima već tamo mnogo česti- 
tara. Proljetno cvijeće i mnoštvo svi- 
jeća daju odraz prave svečanosti nad 
grobom biskupa Langa. 


U raznim potrebama pomogao je 
zagovor biskupa Langa. Mnogima je 
zdravlje povratio, mnogima je boli u- 
klonio, mnoge smirio i utješio. Zato 
su posjetioci Langova groba puni po- 
uzdanja, da će i njih uslišati. 

Jedna je ipak želja i molitva ista 
kod svih njegovih štovatelja: Velik si, 





Bože, u životu biskupa Langa. Prosla- 
vi, učini, da taj naš dragi biskup bude 
što prije uzdignut na čast oltara! 

Eto, takovo je »JOSIPOVO« sva- 
ke godine u crkvi svete Marije u Za- 
grebu. Pobožno i svečano. 

Marija Cvetković, 
učiteljica u miru. 





ČUDAN POZIV 


Kao župnik svete Marije biskup 
Lang je često govorio o potrebi svete 
ispovijedi i Pričesti za bolesnike. Ne- 
ka ukućani vode ozbiljnu brigu, da im 
bolesnici ne umru bez sv. sakrame- 
nata. 

Jednoga dana dođe neka gospo- 
đa u Župni ured sv. Marije i zamoli 
župnika, da posjeti njezinog sina, koji 
očekuje smrt. Lang je zapisao ulicu i 
broj kuće bolesnikove i obećao doći 
kroz jedam sat vremena. 

Lang je došao na označenu adre- 
su. Pokuca na vrata. Ukućani otvore 
i prime ga, ali sa čuđenjem. Na Lan- 
govo pitanje: »zar nije u toj kući bo- 
lesnik«, dobiva odgovor, da je to si- 
gurno zabuna. No, adresu nije pogri- 


ješio. »Dobro, presvijetli, a tko Vas je 
naručio?« Lang stane ikružiti očima po 
ukućanima, no one gospođe koja ga 
je došla pozvati, ne nalazi. Ali, gle! Na 
zidu visi njezina velika slika. »Evo, ve- 
li Lang, ova gospođa bila je kod mene 
u Župnom uredu prije jednog sata«. 
Nastala je tišina, a jedan će od uku- 
ćanma: »Presvijetli, to je moja majka. 
Umrla je pred godinu dana, a na sa- 
mrti sam joj obećao, da ću se i ja 
prije smrti ispovijediti. Ja sam dodu- 
še sada zdrav, ali, kad ste već došli, 
molim Vas, da me ispovijedite«. Pri- 
mio je, dakle, svete sakramente — i 
sutradan umro. 


(Iz knjige »Naš veliki Lang«) 





Knjiga o Mariji: Svakome će dobro doći knjiga koju je napisao Ante 
Katalinić: Veliki hrvatski mariolog Lovro. Grizogon o marijanskom na- 
zoru na svijet.") U knjizi se nalaze najljepše i najdublje misli o Mariji, 
sakupljene od Grizogona. Knjigu je izdao Filoz.-teol. institut D. I., Za- 
greb, 1971. Narudžbe: Rudolf Breber, Palmotićeva 31, 41000 Zagreb, p. p. 


699. 

DAROVI | ZAHVALNICE 


Kereškenji Marija, Zagreb, za fond 
beatifikacije biskupa Langa zahvalno 
prilaže 350 N. D. 

Šibalić Dragica, Osijek, šalje za 
fond 50 N. D. 

Vlakek Adela iz Našica, šalje za 
fond 400 N. D. 

Tonković Marija, Zagreb, šalje 50 


N. D. 

Mrkša Marija, Bjelovar, šalje 20 
N. D. 

Fureš Anka, Zagreb, Kozarčeva 


34, šalje 20 N. D. 

Njavro Zora iz Brštanice, Herce- 
govina, piše: Molim Vas da objavite 
moju zahvalu biskupu Langu, što sam 
primila mnoga uslišanja po njegovu 
zagovoru. 

Katica Filipović, Cernik, piše: Za- 
hvaljujem Slugi Božjem biskupu Lan- 
gu na primljenim milostima. Šaljem 
za fond b. Langa 30 N. D. 

B. M., Zagreb, javlja: dva puta 
sam dobila velike milosti po zagovo- 
ru biskupa Langa. Šaljem za sada 50 
N. D., a donijeti ću osobno veću svotu. 

U. S. iz Siska preporuča u zagovor 





biskupa Langa svoju bolesnu kćer A- 
nicu, koja boravi u Australiji. Liječ- 
nici su rekli da joj nema pomoći, Pre- 
poručamo je u molitve svih štovatelja 
biskupa Langa. 

Berc Doroteja iz Zagreba zahvalju- 
je biskupu Langu za primljene milosti 
i daruje za fond beatifikacije 1.000 (ti- 
suću) N. D. 

Vladimir Jovanović, 
fond beat. 20 N. D. 

Milka Mikolčević, Zagreb, za fond 
beat. 20 N. D. 

Nada Vitković, Zlatar, zahvaljuje 
biskupu Langu za primljene milosti i 
šalje 100 N. D. 

Kukuljac Miroslav, Kreševo, naru- 
čuje sv. misu po zagovoru b. Langa za 
Jelenu B. i slijepog Tomislava 

Čubelić Ana, Kustošija, preporuča 
u zagovor b. Langa bolesnog unuka Vla- 
dimira. 

Mirko Kos, Gračani, sudjelovao je 
u narodnoj nošnji kod prenosa Lango- 
va tijela iz Mirogoja u crkvu sv. Mari- 
je. Zahvalno prilaže za fond beatifika- 
cije 50 N. D. 


Zagreb, za 





OBAVIJEST 


Vrlo smo ugodno iznenađeni, da 
je naš »Vjesnik b. Langa« naišao na 
doista lijep prijem kod najvećeg di- 
jela svećenstva i vjernika naše nadbi- 
skupije. 

Dva župna ureda (naše nadb.) 
vratila su »Vjesnik« sa po 2 (dva!) pri- 
mjerka. Ovi sigurno znaju, da biskup 
Lang nije osvetljiv. Ni mi nismo time 
postali malodušni! 

Čitajte i širite »Vjesnik b. Langa«. 
Biti ćemo vrlo zahvalni i na suradnji, 


osobito iz sjećanja i susreta sa bisku- 
pom Langom. Poradimo svi, da 
naš dragi zagrebački biskup Lang što 
prije bude uzdignut na čast oltara. 


PODSJEĆAMO: Još se može naru- 
čiti prvoga broja! 
Hvala svima 1 


Slijedeći — broj 3 — »Vjesnika 
b. Langa« izaći će za blagdan Velike 
Gospe. 


=== non o dr == 

DODATAK 


IZ NAŠE ŽUPE SVETE MARIJE 


Korizma je pred -uskrsno vrijeme pokorničko a traje 40 dana, t. j. od 
Pepelnice do Uskrsa. Glavni cilj korizme jest, da upoznamo svoje jadno gri- 
ješno stanje i da — nakon te spoznaje uskrsnemo po svetoj ispovijedi na novi, 
bolji kršćanski život. 

U našoj crkvi sv. Marije prilika je za svetu ispovijed svakoga dana od 6 
sati ujutro do 9, zatim od 11 sati do 12 i na veče od 6 do 7 sati. 

BLAGDAN SV. JOSIPA (19. ožujka) pada ove godine na nedjelju Muke. 
Radi toga obavit će se bogoslužje u čast sv. Josipa dan prije, t. j. u subotu 
18. ožujka. Dakako, da inače Josipovo ostaje na stalnom svojem datumu, pa će 
svi Josipi i Pepice slaviti svoj imendan i primati čestitke na 19. ožujka. 

BLAGOVIJEST (25. III) već preko pedeset godina nije zapovijedani blag- 
dan. Ipak naš narod, pa i sav ostali kršćanski svijet slavi toga dana blaženu 
Gospu. U našoj crkvi biti će pod svim misama — svakoga sata — dosta prili- 
ke za uskrsnu ispovijed i Pričest. 

Na CVIJETNICU pjeva se svečano Muka Isusova kod svete mise u 11 sati. 

VELIKI TJEDAN ili SVETA SEDMICA, kao i pojedinačno Veliki pone- 
djeljak, Vel. utorak, Vel. srijeda... zovu se tako »veliki ili sveti«, jer se tih 
dana spominjemo doista velikih i svetih događaja, kad je Isus - Krist svojom 
mukom i smrću odkupio i spasio cijeli svijet. Ništa nema većega u povijesti 
ljudskoga roda. 

Prva tri dana u Velikom tjednu služe se u našoj crkvi redovite sv. mise, 
a na : 

VELIKI ČETVRTAK, spomen Zadnje večere, služi se sveta Imisa samo 
na veče u 6 sati. Isto tako na 

VELIKI PETAK, spomen muke i smrti Isusove služi se sveta misa u 6 
sati na veče. Ali na 

VELIKU SUBOTU, počinju obredi na veče u pola osam, pa svršavaju sa 
svetom misom i proslavom uskrsnuća oko pola deset sati. 

Na ova tri posljednja dana u Velikom tjednu makar nema bogoslužja 
prije podne — ipak će svećenici biti na raspolaganje za svetu ispovijed. Niti 
sv. Pričest ne dijeli se ova tri dana prije podne. 

USKRS, je najveći blagdan za cijelo kršćanstvo. Ove godine slavimo ga 
2. travnja. Alleluia! 

Vrijeme za uskrsnu ispovijed i Pričest traje sve do Petrova (29. VI), pa 
koji budu spriječeni, da te svete sakramente prime prije Uskrsa, imat će još 
dosta vremena, da izvrše svoju kršćansku dužnost. 

ISPRAVAK: U prvom broju našega »Vjesnika b. L.« tiskarskom greš- 
kom nije naznačena nedjeljna ĐAČKA misa u 9 sati. Vrlo je dobro posjećena, 
a bogoslužje i propovijed drži mladi naš kapelan Zvonko Sekelj. 

I druga greška: Dirigent našega mješovitog pjevačkog BRANIMIR nije 
Buduš, nego Dr. Vladimir Babuš, liječnik-epidemiolog. 

TKO ŽELI ZNATI VIŠE 


Možda si sada prviput čuo za biskupa Langa. Njegov život je pre- 
pun vrlo zanimljivih zgoda i nezgoda. Želiš li ih znati: naruči knjigu »NAŠ 
VELIKI LANG«. To je životopis posebne vrste. Čita se na dušak, kao naj- 
zanimljiviji roman. 

MOLIMO gg župnike, da preporuče vjernicima »Vjesnik b. Langak i 
da nas izvijeste koliko primjeraka žele. 


DOBROVOLJNI prilozi za »Fond b. Langa« šalju se na Upravu lista: 
Kaptol 3 41.000 Zagreb. 


